
2021–2027 M. EUROPOS SĄJUNGOS FONDŲ INVESTICIJŲ PROGRAMOS STEBĖSENOS KOMITETO POSĖDŽIO, TAIKANT RAŠYTINĘ PROCEDŪRĄ,
PROTOKOLINIS SPRENDIMAS

2026 m. rugpjūčio 12 d. Nr. 46P-3 (36) 
Vilnius

[bookmark: _Hlk218757697]2021–2027 m. Europos Sąjungos fondų investicijų programos Stebėsenos komiteto (toliau – Stebėsenos komitetas) balsavimas organizuojamas taikant rašytinę procedūrą. Pastabos ir (ar) pritarimas sprendimo projektui teikiami per 5 darbo dienas nuo dokumentų gavimo dienos.

Dalyviai: balsavime dalyvavo 31 Stebėsenos komiteto narys (pakaitinis narys), iš jų – 30 turintys balso teisę. Konstatuojama, kad kvorumas yra – posėdyje dalyvavo pakankamas narių skaičius sprendimams priimti.

RAŠYTINĖS PROCEDŪROS METU SVARSTOMI KLAUSIMAI: 
1. 2021–2027 m. Europos Sąjungos fondų investicijų programos keitimo tvirtinimas;
2. Ekonomikos ir inovacijų ministerijos dviejų pažangos priemonių projektų atrankos kriterijų tvirtinimas;
3. Švietimo, mokslo ir sporto ministerijos pažangos priemonės projektų atrankos kriterijų tvirtinimas.

SIŪLOMA PRITARTI:
1. 2021–2027 m. Europos Sąjungos fondų investicijų programos (toliau – Investicijų programa) keitimas:
Pritarti Finansų ministerijos siūlymui dėl Investicijų programos keitimo su sąlyga, kad bus leidžiama šio pakeitimo technines detales derinti su Europos Komisija.[footnoteRef:1] [1:  Pastaba. Visos šiame dokumente su Investicijų programa susijusios sumos pateiktos be techninės paramos lėšų dalies.] 

Teikiamas siūlymas apima keitimus, susijusius su aštuoniais Investicijų programos prioritetais. Pakeitimo pagrindimo dokumente pagrindimas suskirstytas į III dalis.
I dalyje pagrindžiamas lėšų perkėlimas iš Investicijų programos į Europos Komisijos tiesiogiai valdomą programą „Europos horizontas“, kuriuo siekiama paskatinti mokslinių tyrimų ir inovacijų srities suinteresuotųjų subjektų kuo aktyvesnį bendradarbiavimą. Numatomas 3,3 mln. Eur Sostinės regionui ir 1,7 mln. Eur Vidurio ir vakarų Lietuvos regionui skirtų lėšų perkėlimas iš 1 prioriteto „Pažangesnė Lietuva“ konkretaus uždavinio 1.1. „Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ veiklos 1.1.3 „Žinių perdavimo ir komercinimo sistemos stiprinimas“ ir konkretaus uždavinio 1.4 „Ugdyti pažangiajai specializacijai, pramonės pertvarkai ir verslumui reikalingus įgūdžius“ veiklos 1.4.3 „Mokslo vadybos ir žinių komercinimo gebėjimų mokslo ir studijų institucijose stiprinimas“.
II dalyje pateikiami siūlomi Investicijų programos pakeitimai, būtini užtikrinti efektyvų ir savalaikį Investicijų programos įgyvendinimą, susiję su uždavinių, jų veiklų ir rodiklių tikslinimu, lėšų tarp prioritetų ir intervencinių kodų perskirstymu bei naujų intervencinių kodų įtraukimu. Šioje dalyje taip pat pateikiama informacija apie 18 rodiklių tikslinimą, kuriuo siekiama pakoreguoti nustatytus rodiklių perviršius.
Reaguojant į dėl karo Irane kilusią kuro kainų krizę ir jos poveikį ekonomikai, energijos išteklių tiekimui bei iškastinio kuro kainoms, siūloma perskirstyti 15 mln. Eur į 2 prioriteto „Žalesnė Lietuva“ veiklas, orientuotas į siekį mažinti gyventojų išlaidas energijai, stiprinti energetinį savarankiškumą, mažinti priklausomybę nuo iškastinio kuro ir skatinanti atsinaujinančių energijos išteklių plėtrą. Iš jų 3 mln. Eur būtų skiriama pastatų šilumos punktų modernizavimui (mažajai renovacijai), 3 mln. Eur – iškastinį kurą naudojančių šilumos gamybos įrenginių keitimui į atsinaujinančius energijos išteklius naudojančius sprendimus, 8 mln. Eur – saulės elektrinių ir elektros kaupimo įrenginių diegimui namų ūkiuose ir 1 mln. Eur – privačių elektromobilių įkrovimo prieigų įrengimui namų ūkiuose.
9 specialiame prioritete „Teisingos pertvarkos fondas“ siūloma perskirstyti 26,9 mln. Eur lėšų tarp veiklų, siekiant efektyviau panaudoti fondo lėšas ir geriau atliepti verslo poreikius pereinant prie klimatui neutralios ekonomikos. Papildomą finansavimą numatoma skirti didelį darbo vietų kūrimo potencialą turinčioms investicijoms bei energijos vartojimo efektyvumo projektams Kauno, Šiaulių ir Telšių apskrityse. Pakeitimais siekiama užtikrinti savalaikį ir kuo efektyvesnį Teisingos pertvarkos fondo lėšų investavimą, spartinti įmonių dekarbonizaciją, išsaugoti ir kurti tvarias darbo vietas bei stiprinti labiausiai dėl žaliosios pertvarkos paveiktų regionų ekonominį atsparumą.
Taip pat tikslinamas 10 specialus prioritetas „Europos strateginių technologijų platforma (STEP)“, sudarant galimybes finansuoti gynybos (angl. „single-use”) technologijų gamybos veiklas ir joms skiriant 10,5 mln. Eur lėšų Sostinės regione bei 22,7 mln. Eur Vidurio ir vakarų Lietuvos regione. Šiuo pakeitimu siekiama geriau išnaudoti STEP priemonės potencialą stiprinant Lietuvos technologinį, pramoninį ir gynybinį atsparumą.
Be aukščiau paminėtų keitimų, taip pat atliekami ir kiti tikslinimai, susiję su konkrečių uždavinių ir veiklų aprašymais, lėšų bei rodiklių tikslinimais. Visais atliekamais pakeitimais siekiama geriau atliepti pasikeitusius investicijų poreikius, užtikrinti didesnį lėšų panaudojimo efektyvumą ir sustiprinti Investicijų programos indėlį į nacionalinių bei Europos Sąjungos politikos tikslų įgyvendinimą. 
III dalyje teikiami siūlymai dėl dviejų naujai tvirtinamų ir dviejų atnaujinamų supaprastintai apmokamų išlaidų dydžių bei su išlaidomis nesiejamo projekto finansavimo schemos, kuriais siekiama toliau plėtoti supaprastinto finansavimo taikymą, mažinti administracinę naštą bei užtikrinti veiksmingesnį Investicijų programos įgyvendinimą.
Išsamus siūlomų pakeitimų pagrindimas, Investicijų programos lyginamasis variantas ir kiti keitimui aktualūs dokumentai pateikiami rašytinės procedūros medžiagos prieduose.
Gautos pastabos: Lietuvos universitetų rektorių konferencijos (toliau – LURK) atstovė Laima Matusevičienė pateikė du klausimus, susijusius su Investicijų programos lėšų perkėlimu į programą „Europos horizontas“ – dėl lėšų proporcijų pasiskirstymo tarp Sostinės regiono ir Vidurio ir vakarų Lietuvos regiono bei dėl konkrečių kvietimų, kuriems galėtų būti panaudotos perkeliamos lėšos.
Į LURK pateiktus klausimus Finansų ministerija pateikė atsakymus. Atsižvelgdama į pateiktus atsakymus, LURK atstovė, paprašė į protokolą įtraukti prašymą, kad Švietimo, mokslo ir sporto ministerija informaciją apie programos „Europos horizontas“ kvietimus, kuriems galėtų būti panaudotos perkeliamos lėšos, pristatytų LURK biurui, LURK Mokslo komiteto bei Infrastruktūros ir finansų komiteto nariams.
Europos Komisijos Regionų ir miestų politikos generalinio direktorato D4 skyrius, dirbantis su trimis Baltijos šalimis ir Suomija, pateikė techninio pobūdžio pastebėjimus, susijusius su Investicijų programa. Atsižvelgiant į juos bus patikslintas Investicijų programos keitimo siūlymo pagrindimo dokumentas.
NUTARTA: Pritarti Finansų ministerijos siūlymui dėl Investicijų programos keitimo su sąlyga, kad šio pakeitimo techninės detalės gali būti derinamos su Europos Komisija (pridedama Protokolinio sprendimo projekto priede). Už sprendimo projektą balsavo 28 nariai, kas sudaro ne mažiau kaip 1/2 + 1 balsavime dalyvavusių Stebėsenos komiteto narių, todėl sprendimas laikomas priimtu.

2. Ekonomikos ir inovacijų ministerijos dviejų pažangos priemonių projektų atrankos kriterijai:

I. [bookmark: _Hlk133498781]Pritarti I siūlymui dėl Investicijų programos 1 prioriteto „Pažangesnė Lietuva“ konkretaus uždavinio „1.1. Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-04-02 „Skatinti įmones pereiti link neutralios klimatui ekonomikos“ veiklos 2. Sudaryti sąlygas tvariai pramonės labai mažų, mažų ir vidutinių įmonių  transformacijai“ poveiklės „2.1. Skatinti inovatyvių aplinkai draugiškų, t. y. tvarių produktų gamybą skatinančių, technologijų kūrimą, demonstravimą pramonės labai mažose, mažose ir vidutinėse įmonėse (Vidurio ir vakarų Lietuvos regionas)“ šešių projektų atrankos kriterijų nustatymo:
	1. Specialusis projektų atrankos kriterijus. Projekte suplanuotos veiklos atitinka Mokslinių tyrimų ir eksperimentinės plėtros ir inovacijų (sumaniosios specializacijos) prioritetų įgyvendinimo koncepcijos, patvirtintos Lietuvos Respublikos Vyriausybės 2022 m. rugpjūčio 17 d. nutarimu Nr. 835 „Dėl Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos patvirtinimo“, nuostatas (toliau – Koncepcija) ir bent vieno mokslinių tyrimų ir eksperimentinės plėtros ir inovacijų (toliau – MTEPI) (sumaniosios specializacijos) prioriteto (toliau – MTEPI prioritetas) tematiką.

	Vertinama, ar projektas prisideda prie Koncepcijos ir atitinka bent vieno MTEPI prioriteto tematiką.

Projekto veiklos atitikimas Koncepcijai vertinamas remiantis projekto įgyvendinimo plane (toliau – PĮP) pateikta informacija.



	2. [bookmark: part_15bf967fe66849f5a414f1f4bb2f47f8][bookmark: part_ed6b0c262d8d49b4bbe3e14e6d7fb191][bookmark: part_1da402530d2f4a248dff46909c74c13a]Specialusis projektų atrankos kriterijus. Pareiškėjas yra pramonės labai maža, maža ir vidutinė įmonė (toliau – MVĮ), veikianti ne trumpiau kaip tris metus, kurios metinės pardavimo pajamos iš savo pagamintos produkcijos kiekvienais metais sudaro ne mažiau kaip 51 proc. bendroje pardavimo struktūroje ir vidutinės metinės pardavimo pajamos iš savo pagamintos produkcijos per pastaruosius dvejus finansinius metus yra ne mažesnės kaip 145 000 (šimtas keturiasdešimt penki tūkstančiai) eurų.

	Vertinama, ar pareiškėjas yra pramonės MVĮ, kuri turi pakankamai patirties, t. y. iki PĮP pateikimo administruojančiai institucijai dienos ne trumpiau kaip tris metus Juridinių asmenų registre įregistruota pramonės MVĮ, ir kuri yra finansiškai pajėgi, t. y. kurios vidutinės metinės pardavimo pajamos iš savo pagamintos produkcijos kiekvienais metais sudaro ne mažiau kaip 51 proc. bendroje pardavimo struktūroje ir vidutinės metinės pardavimo pajamos iš savo pagamintos produkcijos per pastaruosius dvejus finansinius metus iki PĮP pateikimo administruojančiai institucijai dienos yra ne mažesnės kaip 145 000 (šimtas keturiasdešimt penki tūkstančiai) eurų, įgyvendinti projekte numatytas veiklas.

Pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų ir teisės aktų nustatyta tvarka teikianti ataskaitas Valstybinei mokesčių inspekcijai, Valstybinio socialinio draudimo fondo valdybos skyriams ir metinių finansinių ataskaitų rinkinius Juridinių asmenų registrui.

Įmonės veikimo laikotarpis tikrinamas pagal Juridinių asmenų registro informaciją. 

Pramonės įmonė – įmonė, vykdanti pramonės ekonominę veiklą pagal  Ekonominės veiklos rūšių klasifikatorių (EVRK 2.1 red.), patvirtintą Valstybės duomenų agentūros generalinio direktoriaus 2025 m. gruodžio 3 d. įsakymu Nr. DĮ-266 „Dėl Ekonominės veiklos rūšių klasifikatoriaus (EVRK 2.1 red.) patvirtinimo“, priskirtiną B sekcijai „Kasyba ir karjerų eksploatavimas“ (išskyrus šias ekonomines veiklas: B sekcijos 06 skyriaus „Žalios naftos ir gamtinių dujų gavyba“, B sekcijos 08.92 klasės „Durpių gavyba“ ir B sekcijos 09.1 grupės „Naftos ir gamtinių dujų gavybai būdingų paslaugų veikla“) ir C sekcijos „Apdirbamoji gamyba“ (išskyrus  C sekcijos 19 skyriaus „Kokso ir rafinuotų naftos produktų gamyba“ ekonominę veiklą). Pramonės įmone laikoma įmonė, kurios pajamos iš pramonės įmonės veiklos (-ų) sudaro ne mažiau kaip 51 procentą visų įmonės veiklų.

Pramonės įmonės ekonominės veiklos vykdymas tikrinamas pagal paskutinį patvirtintą metinių finansinių ataskaitų rinkinį ir (ar) kitus įmonės pramonės ekonominę veiklą pagrindžiančius buhalterinės apskaitos dokumentus.

Pačios įmonės pagaminta produkcija – įmonės gaminami gaminiai ir (arba) teikiamos paslaugos.

Įmonės pačios pagamintos produkcijos pardavimo pajamos tikrinamos pagal metinių finansinių ataskaitų rinkinių duomenis ir (ar) kitus pačios įmonės pagamintos produkcijos pardavimo pajamas pagrindžiančius buhalterinės apskaitos dokumentus. 
Įmonės pajamos tikrinamos pagal VĮ Registrų centrui pateiktus pastarųjų finansinių metų patvirtintos finansinės atskaitomybės dokumentus.

Tikrinama pagal PĮP pateiktą informaciją ir Juridinių asmenų registro duomenis.

Šis projektų atrankos kriterijus taikomas tik projekto vertinimo metu, nes pramonės MVĮ, gavusios paramą ir sėkmingai veiklą išplėtusios, statusas gali pasikeisti, t. y. ji gali tapti pvz., iš mažos vidutine įmone. Todėl tikslinga vertinti pareiškėjo dydį tik PĮP vertinimo metu.



	3. Specialusis projektų atrankos kriterijus. Projekto įgyvendinimo metu sukurtų inovatyvių aplinkai draugiškų technologijų technologinės parengties lygis.

	[bookmark: _Hlk133573276]Aukštesnis įvertinimas suteikiamas tiems projektams, kurių įgyvendinimo metu sukurtų inovatyvių aplinkai draugiškų technologijų technologinės parengties lygis yra aukštesnis projekto pradžioje ir pabaigoje.
Technologinės parengties lygis nustatomas vadovaujantis Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“.

Aplinkai draugiškos technologijos – tai technologijos, kurių taikymas mažina neigiamą poveikį aplinkai ir prisideda prie tvaresnio ir efektyvesnio išteklių naudojimo.

Jeigu projekto įgyvendinimo metu bus sukurta daugiau nei viena inovatyvi aplinkai draugiška technologija, vertinama kiekviena inovatyvi aplinkai draugiška technologija ir tuomet apskaičiuojamas suteikiamo balo vidurkis.

Tikrinama pagal PĮP pateiktą informaciją ir kartu su PĮP pateiktą MTEP verslo planą.



	4. Prioritetinis projektų atrankos kriterijus. Projekto įgyvendinimo metu sukurtos aplinkai draugiškos, t. y. tvarių produktų gamybą skatinančios, technologijos reikšmingumo lygis.

	Bus vertinamas projekto įgyvendinimo metu sukurtos aplinkai draugiškos, t. y. tvarių produktų gamybą skatinančios, technologijos reikšmingumo lygis.

Aukštesnis įvertinimas suteikiamas tiems projektams, kurių įgyvendinimo metu sukurtų aplinkai draugiškų technologijų reikšmingumas yra didesnis.  

Reikšmingumas yra vertinamas atsižvelgiant į projekto įgyvendinimo metu sukurtos technologijos naujumo lygį. Naujumas skiriamas į tris grupes (reikšmingumo didėjimo tvarka): technologija nauja įmonės lygmeniu, technologija nauja rinkos lygmeniu, technologija nauja pasaulio lygmeniu, kaip nurodyta Oslo vadove, 2018: Duomenų apie inovacijas rinkimo, teikimo ir naudojimo gairėse (angl. Oslo manual. Guidelines for Collecting and Interpreting Innovation Data, 4rd Edition, OECD, Eurostat, 2018). 

Vertinant naujumo lygmenį, viena aplinkai draugiška technologija priskiriama tik vienai naujumo grupei (t. y. jei technologija yra nauja pasaulio lygmeniu, neskiriama papildomų balų už naujumą rinkos ir (ar) įmonės lygmeniu, jeigu technologija nauja rinkos lygmeniu, neskiriama papildomų balų už naujumą įmonės lygmeniu).

Tikrinama pagal PĮP pateiktą informaciją ir kartu su PĮP pateiktą MTEP verslo planą.



	5. Prioritetinis projektų atrankos kriterijus. Deklaruotos MTEP veiklai skirtos lėšos.

	Aukštesnis įvertinimas suteikiamas tiems projektams, kurių pareiškėjai Valstybės duomenų agentūrai yra deklaravę daugiau MTEP veiklai skirtų lėšų (vertinamas pastarųjų 3 metų iki PĮP pateikimo laikotarpis). Projektai išdėstomi nuo didžiausią kaupiamąjį MTEP veiklai skirtų lėšų (vertinamas pastarųjų 3 metų iki PĮP pateikimo laikotarpis) dydį turinčių pareiškėjų projektų iki mažiausią kaupiamąjį MTEP veiklai skirtų lėšų (vertinamas pastarųjų 3 metų iki PĮP pateikimo laikotarpis) dydį turinčių pareiškėjų projektų).

Jei pareiškėjas nėra deklaravęs MTEP veiklai skirtų lėšų, balai nesuteikiami.

Tikrinama pagal PĮP pateiktą informaciją ir Valstybės duomenų agentūros duomenis.

Šis projektų atrankos kriterijus taikomas tik projekto vertinimo metu.



	6. Specialusis projektų atrankos kriterijus. Projekto įgyvendinimo metu kuriamomis technologijomis bus panaudojamos pramonės įmonėse generuojamos ir šalinamos gamybos ir kitos ūkinės veiklos atliekos.

	Vertinama, ar projekto metu kuriamomis technologijomis planuojama panaudoti pramonės įmonėse generuojamas ir šalinamas gamybos ir kitos ūkinės veiklos atliekas (toliau – atliekos).

[bookmark: _Hlk133573320]Balai skiriami projektams, kurių metu kuriamomis technologijomis bus panaudojamos atliekos, kurių surinkimo ir susidarymo atliekų apdorojimo metu kiekiai yra didžiausi. Kuriamomis technologijomis planuojamas panaudoti atliekų kiekis vertinamas pagal paskutinių metų Aplinkos apsaugos agentūros teikiamus duomenis, kurie kvietimo teikti PĮP paskutinę dieną buvo skelbiami internetinėje svetainėjehttps://aaa.lrv.lt/lt/veiklos-sritys/atliekos/atlieku-apskaita/atlieku-apskaitos-duomenys/suvestine-pagal-atlieku-kodus (vertinama suma visų surinktų ir susidariusių atliekų, t).

Jei projekte planuojama naudoti kelių rūšių atliekas, balai suteikiami už tą atlieką, kurios kiekiai surinkimo ir susidarymo atliekų apdorojimo metu yra didžiausi pagal Aplinkos apsaugos agentūros teikiamus duomenis (t. y. neskiriama papildomų balų už kitas planuojamas naudoti atliekas, kurių surinkimo ir susidarymo atliekų apdorojimo metu kiekiai yra mažesni).
 
Gamybos ir kitos ūkinės veiklos atliekos – įmonių veiklos metu susidarančios atliekos, kurios nėra komunalinės atliekos, todėl nebūtinai gali būti tvarkomos savivaldybių organizuojamose komunalinių atliekų tvarkymo sistemose.

Tikrinama pagal PĮP pateiktą informaciją.


Argumentai: Projektų atrankos kriterijai teikiami atsižvelgiant į tai, kad Lietuvos Respublikos finansų ministerija 2026 m. liepos 24 d. raštu Nr. 6K-26/3872 „Dėl 2021–2027 m. Europos Sąjungos fondų investicijų programos nepaskelbtų kvietimų“ paprašė šių poveiklių kvietimus paskelbti ne vėliau kaip iki 2026 m. spalio 1 d. projektų atrankos kriterijų suderinimas sudarys prielaidas laiku parengti reikalingus teisės aktus ir paspartins 2021–2027 metų Europos Sąjungos fondų investicijų programos įgyvendinimą.
Gautos pastabos: Europos Komisijos Regionų ir miestų politikos generalinio direktorato D4 skyrius, dirbantis su trimis Baltijos šalimis ir Suomija, pateikė tris klausimus – dėl 2-ojo specialiojo kriterijaus ir subjektų dalyvavimo diegimo etape, taip pat klausimą  dėl šiame kriterijuje nustatyto aplinkai palankios technologijos reikšmingumo vertinimo pagal jos naujumo lygį bei dėl 3-ajame prioritetiniame kriterijuje numatytų MTEP deklaruotų išlaidų, taikant didžiausią deklaruotų išlaidų sumos kriterijų. Ekonomikos ir inovacijų ministerija pateikė atsakymus į klausimus.
NUTARTA: Pritarti siūlymams dėl projektų atrankos kriterijų nustatymo (pridedama Protokolinio sprendimo projekto priede). Už sprendimo projektą balsavo 28 nariai, kas sudaro ne mažiau kaip 1/2 + 1 balsavime dalyvavusių Stebėsenos komiteto narių, todėl sprendimas laikomas priimtu.

II. Pritarti II siūlymui dėl Investicijų programos 1 prioriteto „Pažangesnė Lietuva“ konkretaus uždavinio „1.1. Plėtoti ir stiprinti mokslinių tyrimų ir inovacinius pajėgumus ir diegti pažangiąsias technologijas“ 2022–2030 metų ekonomikos transformacijos ir konkurencingumo plėtros programos pažangos priemonės Nr. 05-001-01-05-07 „Sukurti nuoseklią inovacinės veiklos skatinimo sistemą“ veiklos „6. Skatinti inovacijų pasiūlą“ poveiklės „6.2. Investuoti į naujų aukštos pridėtinės vertės produktų kūrimo veiklas ir sudaryti sąlygas tyrėjams dalyvauti įmonių mokslinių tyrimų ir eksperimentinės plėtros veiklose, skatinti intelektinę nuosavybę, ankstyvąją sukurtų naujų produktų bandomąją gamybą, parengimą rinkai (Vidurio ir vakarų Lietuvos regionas)“ (toliau – poveiklė 6.2) ir veiklos „10. Skatinti tiesioginių užsienio investicijų pritraukimą į mokslinius tyrimus ir eksperimentinę plėtrą“ poveiklės „10.2. Skatinti aukštos pridėtinės vertės tiesiogines užsienio investicijas: mokslinių tyrimų ir eksperimentinės plėtros vykdymą ir bendradarbiavimą bei technologijų perdavimą tarp didelių įmonių ir labai mažų, mažų ir vidutinių įmonių technologijų ir inovacijų srityse (Vidurio ir vakarų Lietuvos regionas)“ aštuonių projektų atrankos kriterijų nustatymo:
	1. Specialusis projektų atrankos kriterijus. Projektas atitinka Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos, patvirtintos Lietuvos Respublikos Vyriausybės 2022 m. rugpjūčio 17 d. nutarimu Nr. 835 „Dėl Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos patvirtinimo“ (toliau – Koncepcija) nuostatas ir bent vieną Koncepcijos mokslinių tyrimų ir eksperimentinės plėtros ir inovacijų (toliau – MTEPI) (sumaniosios specializacijos) prioriteto (toliau – MTEPI prioritetas) „Sveikatos technologijos ir biotechnologijos“ tematikų.

	Vertinama, ar projektas prisideda prie Koncepcijos ir atitinka bent vieną iš žemiau nurodytų Koncepcijos MTEPI prioriteto „Sveikatos technologijos ir biotechnologijos“ tematikų: 
1. Molekulinės technologijos medicinai ir biofarmacijai.
2. Pažangi medicinos inžinerija ankstyvai diagnostikai ir gydymui.
3. Saugus maistas ir tvarūs agrobiologiniai ištekliai.

Projekto atitikimas Koncepcijai vertinamas remiantis projekto įgyvendinimo plane (toliau – PĮP) pateikta informacija kartu su PĮP pateiktu mokslinių tyrimų ir eksperimentinės plėtros (toliau – MTEP) verslo planu.



	2. Specialusis projektų atrankos kriterijus. Pareiškėjas yra ne trumpiau kaip 3 finansinius metus veikianti labai maža, maža arba vidutinė įmonė arba didelė įmonė, bendradarbiaujanti su labai maža, maža arba vidutine įmone, kurios metinės pardavimo pajamos per paskutinius 3 finansinius metus (paskutinių 3 finansinių metų suma) yra ne mažesnės kaip 300 000,00 (trys šimtai tūkstančių) eurų.

	Vertinama, ar pareiškėjas yra įmonė, turinti ekonominės veiklos vykdymo patirties (PĮP pateikimo dieną veikia ne trumpiau kaip 3 finansinius metus) ir esanti finansiškai pajėgi kokybiškai įgyvendinti projekte numatytas veiklas – pareiškėjo metinės pardavimo pajamos per paskutinius 3 finansinius metus iki PĮP pateikimo administruojančiajai institucijai dienos pagal pateiktus patvirtintos finansinės atskaitomybės dokumentus yra ne mažesnės kaip 300 000,00 (trys šimtai tūkstančių) eurų (sumuojamos 3 paskutinių finansinių metų pardavimo pajamos).
Vertinamos tik pareiškėjo pajamos, įmonių grupės pajamos neįskaičiuojamos.
Vertinama, ar pareiškėjas yra veikianti įmonė, t. y. Juridinių asmenų registre įregistruota įmonė, turinti pajamų ir darbuotojų, ir teisės aktų nustatyta tvarka teikianti ataskaitas Valstybinei mokesčių inspekcijai prie Lietuvos Respublikos finansų ministerijos, Valstybinio socialinio draudimo fondo valdybos prie Socialinės apsaugos ir darbo ministerijos skyriams ir metinių finansinių ataskaitų rinkinius Juridinių asmenų registrui. 
Kai pareiškėjas yra užsienio investuotojas, pareiškėjas savo veikimą patvirtina pateikdamas užpildytą laisvos formos deklaraciją, kurioje pareiškėjas atsakingai patvirtina, kad yra įvykdęs su mokesčių ir valstybinio socialinio draudimo įmokų mokėjimu susijusius įsipareigojimus.
Užsienio investuotojas (-jai)  suprantamas (-i) kaip užsienio juridinis (-iai) ir (ar) fizinis (-iai) asmuo (-ys), kuris (-ie) Lietuvos Respublikoje reguliuojančių teisės aktų nustatyta tvarka investuoja nuosavą, skolintą ar patikėjimo teise valdomą ir naudojamą turtą arba juridinio (-ių) ir (ar) fizinio (-ių) asmens (-ų) Lietuvos Respublikoje įsteigtas (įsigytas) privatusis juridinis asmuo, kuriam užsienio investuotojas (juridinis (-iai) ir (ar) fizinis (-iai) asmuo (-enys) daro lemiamą įtaką, arba užsienio investuotojas (įmonė), arba užsienio investuotojo (įmonės) įsteigtas filialas Lietuvos Respublikoje.
Lemiama įtaka suprantama taip, kaip ši sąvoka apibrėžta Lietuvos Respublikos konkurencijos įstatyme.
Įmonės veikimo laikotarpis tikrinamas pagal Juridinių asmenų registro informaciją, kai įmonė yra veikianti Lietuvos Respublikoje, arba pagal kitus įmonės veikimo laikotarpį įrodančius dokumentus, pvz., registracijos pažymėjimą, išrašą iš valstybės, kurioje įmonė veikia, registro centro ir pan., kai įmonė yra ne Lietuvos Respublikoje registruotas juridinis asmuo.
Įmonės pajamos vertinamos pagal valstybės įmonei Registrų centrui pateiktus paskutinius patvirtintus 3 finansinių metų metinės finansinės atskaitomybės dokumentus. Jeigu pareiškėjas yra užsienio investuotojas, įmonės pajamos vertinamos pagal viešai prieinamas nuorodas į užsienio įmonės patvirtintus 3 paskutinių finansinių metų metinių finansinių ataskaitų rinkinius arba išrašus iš valstybės, kurioje įmonė veikia, registrų centro ir pan., ir (arba) pagal užsienio investuotojo kartu su PĮP administruojančiajai institucijai pateiktus patvirtintus 3 paskutinių finansinių metų metinių finansinių ataskaitų rinkinius, jeigu užsienio investuotojas neprivalo teikti finansinių ataskaitų valstybės, kurioje veikia, registrams, arba jeigu finansinės ataskaitos nėra prieinamos viešai.
Taip pat vertinama, ar pareiškėjas yra labai maža, maža arba vidutinė įmonė (toliau – MVĮ) arba didelė įmonė, bendradarbiaujanti su MVĮ. Vertinant MVĮ dydį vadovaujamasi Lietuvos Respublikos smulkiojo ir vidutinio verslo plėtros įstatymu.
Atitiktis kriterijui vertinamas pagal patvirtintus 3 paskutinių finansinių metų metinių finansinių ataskaitų rinkinius, PĮP pateiktą informaciją, Juridinių asmenų registro duomenis arba išrašą iš valstybės, kurioje įmonė veikia, registro centro ir pan., ir (arba) pagal užsienio investuotojo kartu su PĮP administruojančiajai institucijai pateiktus patvirtintus 3 paskutinių finansinių metų metinių finansinių ataskaitų rinkinius, jeigu užsienio investuotojas neprivalo teikti finansinių ataskaitų valstybės, kurioje veikia, registrams arba jeigu finansinės ataskaitos nėra prieinamos viešai, kai įmonė yra ne Lietuvos Respublikoje registruotas juridinis asmuo. 




	3. Specialusis projektų atrankos kriterijus. Pareiškėjo išlaidos MTEP veikloms per paskutinius 3 finansinius metus (paskutinių 3 finansinių metų suma) yra ne mažesnės kaip 60 000,00 (šešiasdešimt tūkstančių) eurų.

	Kriterijumi vertinama pareiškėjų MTEP veiklų vykdymo patirtis, siekiant sumažinti MTEP projektų neįgyvendinimo riziką.
Vertinamos pareiškėjo per paskutinius 3 finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, kai įmonė yra ne Lietuvos Respublikoje registruotas juridinis asmuo, deklaruotos bendros per 3 finansinių metų laikotarpį patirtos išlaidos MTEP, kurios yra ne mažesnės kaip 60 000,00 (šešiasdešimt tūkstančių) eurų. 
Jei pareiškėjas yra Lietuvos Respublikoje registruota įmonė, MTEP veiklų išlaidos vertinamos pagal Valstybės duomenų agentūrai deklaruotas MTEP išlaidas (sumuojamos Valstybės duomenų agentūrai deklaruotos MTEP išlaidos per paskutinius 3 finansinius metus (paskutinių 3 finansinių metų suma) iki PĮP pateikimo administruojančiajai institucijai dienos). 
Jei pareiškėjas yra ne Lietuvos Respublikoje registruota įmonė, MTEP veiklų išlaidos vertinamos pagal atitinkamos užsienio valstybės atsakingos institucijos išduotą dokumentą ir (arba) atitinkamai užsienio valstybės atsakingai institucijai pateiktas mokesčių deklaracijas, kurie patvirtintų pareiškėjo patirtas MTEP išlaidas per nustatytą laikotarpį (sumuojamos pareiškėjo MTEP išlaidos per paskutinius 3 finansinius metus (paskutinių 3 finansinių metų suma) iki PĮP pateikimo administruojančiajai institucijai dienos). 
Atitiktis kriterijui vertinama pagal Valstybės duomenų agentūros duomenis, atitinkamos užsienio valstybės atsakingos institucijos išduotą dokumentą apie patirtas MTEP išlaidas, atitinkamai užsienio valstybės atsakingai institucijai pateiktas mokesčių deklaracijas, kai įmonė yra ne Lietuvos Respublikoje registruotas juridinis asmuo,  PĮP pateiktą informaciją.
Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.



	4. Specialusis projektų atrankos kriterijus. Atitiktis Europos Sąjungos Baltijos jūros regiono strategijos politinei sričiai „Inovacijos“.

	Vertinama projekto atitiktis Europos Sąjungos Baltijos jūros regiono strategijos politinei sričiai „Inovacijos“ bei projekto įgyvendinimas pasitelkiant užsienio partnerį (-ius), kuris (-ie) priklauso Europos Sąjungos Baltijos jūros regiono strategiją įgyvendinančiai (-ioms) Europos Sąjungos valstybės narei (-ėms).
Kriterijus nevertinamas, jeigu projekte nenumatyta įgyvendinti Europos Sąjungos Baltijos jūros regiono strategijos politinę sritį „Inovacijos“ atitinkančio MTEP projekto su užsienio partneriu iš Europos Sąjungos Baltijos jūros regiono strategiją įgyvendinančios (-ių) Europos Sąjungos valstybės narės (-ių).
Kriterijus taikomas tik tuo atveju, kai projektą planuojama įgyvendinti pagal poveiklę 6.2 ir projektas atitiks bent vieną iš 1 specialiajame projektų atrankos kriterijuje nurodytų Koncepcijos MTEPI prioriteto „Sveikatos technologijos ir biotechnologijos“ tematikų.
Europos Sąjungos Baltijos jūros regiono strategiją įgyvendinančios Europos Sąjungos valstybės narės yra Švedija, Danija, Estija, Suomija, Vokietija (Berlynas, Brandenburgas, Hamburgas, Meklenburgas-Pomeranija, Šlėzvigas-Holšteinas), Latvija, Lietuva ir Lenkija.
Atitiktis kriterijui vertinama pagal PĮP ir dokumentus (pvz., pasirašytą jungtinės veiklos sutartį), įrodančius, kad pareiškėjas vykdys bendrą MTEP projektą kartu su užsienio partneriu (-iais), kuris (-ie) priklauso Europos Sąjungos Baltijos jūros regiono strategiją įgyvendinančiai (-ioms) Europos Sąjungos valstybės narei (-ėms). 
Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas ir (arba) užsienio partneris ir projekto pabaigoje, vertinant kartu su užsienio partneriu įgyvendintas MTEP projekto veiklas ir pasiektus rezultatus.



	5. Prioritetinis projektų atrankos kriterijus. Projekto įgyvendinimo metu sukurtų produktų komercinimo potencialas.

	Prioritetas bus teikiamas tiems projektams, kurių įgyvendinimo metu sukurtų produktų komercinimo potencialas yra didesnis. Siekiama skatinti rinkai patrauklesnių produktų kūrimą, todėl aukštesnis įvertinimas suteikiamas tiems projektams, kurių įgyvendinimo metu numatomų sukurti produktų technologinės parengties lygis yra aukštesnis prieš pradedant projektą ir projekto pabaigoje.
Produktas – įmonės sukurtas gaminys, paslauga ar procesas.
Technologinės parengties lygis nustatomas vadovaujantis Rekomenduojamos mokslinių tyrimų ir eksperimentinės plėtros etapų klasifikacijos aprašu, patvirtintu Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“.
Jeigu projekto įgyvendinimo metu arba įgyvendinus projektą bus sukurta daugiau nei vienas produktas, vertinamas kiekvienas sukurtas produktas ir tuomet apskaičiuojamas suteikiamo balo vidurkis.
Atitiktis kriterijui vertinama pagal PĮP ir kartu su PĮP pateiktą MTEP verslo planą.
Šiam kriterijui bus nustatytas didžiausias kriterijaus vertinimo balas.



	6. Prioritetinis projektų atrankos kriterijus. Projektu siekiama sukurti didesnį mokslo tiriamojo darbo vietų skaičių ir išlaikyti jas ne trumpiau kaip 1 metus po projekto finansavimo pabaigos.

	Prioritetas bus teikiamas tiems projektams, kurių įgyvendinimo metu pareiškėjas sukurs daugiau mokslo tiriamojo darbo vietų, išreikštų vidutiniais metiniais visos darbo dienos ekvivalentais (visos darbo dienos ekvivalentas – VDDE) ir išlaikys šias darbo vietas ne trumpiau kaip 1 metus po projekto finansavimo pabaigos. 
Metinis mokslo tiriamojo darbo VDDE – tai per kalendorinius metus mokslo tiriamojo darbo darbuotojų, dirbusių įmonėje, faktiškai dirbtų darbo valandų skaičius, padalintas iš vienam etatui per metus tenkančio darbo valandų skaičiaus.
Aukštesnis įvertinimas suteikiamas tiems projektams, kurių įgyvendinimo metu įsipareigojama sukurti didesnį mokslo tiriamojo darbo vietų skaičių, išreikštų VDDE ir išsaugoti šias darbo vietas ne trumpiau kaip 1 metus po projekto finansavimo pabaigos.
Kriterijaus atitiktis vertinama pagal PĮP pateiktą informaciją.
Kriterijus taikomas PĮP vertinimo metu, projekto įgyvendinimo ir 1 metus po projekto finansavimo pabaigos.



	7. Prioritetinis projektų atrankos kriterijus.. Pareiškėjo patirtis įgyvendinant MTEP veiklas.

	Prioritetas bus teikiamas tiems projektams, kurių pareiškėjai turi didesnę patirtį įgyvendinant MTEP veiklas, t. y., daugiau investavę į MTEP veiklų vykdymą. Vertinamos pareiškėjo per paskutinius 3 finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, kai įmonė yra ne Lietuvos Respublikoje registruotas juridinis asmuo, deklaruotos išlaidos MTEP. 
Jei pareiškėjas yra Lietuvos Respublikoje registruota įmonė, MTEP veiklų išlaidos vertinamos pagal Valstybės duomenų agentūrai deklaruotas MTEP išlaidas (sumuojamos Valstybės duomenų agentūrai deklaruotos MTEP išlaidos per paskutinius 3 finansinius metus (paskutinių 3 finansinių metų suma) iki PĮP pateikimo administruojančiajai institucijai dienos). 
Jei pareiškėjas yra ne Lietuvos Respublikoje registruota įmonė, MTEP veiklų išlaidos vertinamos pagal atitinkamos užsienio valstybės atsakingos institucijos išduotą dokumentą, patvirtinantį pareiškėjo patirtas MTEP išlaidas per nustatytą laikotarpį (sumuojamos pareiškėjo MTEP išlaidos per paskutinius 3 finansinius metus (paskutinių 3 finansinių metų suma) iki PĮP pateikimo administruojančiajai institucijai dienos).
Aukštesnis įvertinimas (daugiau balų) suteikiamas (-a) tiems projektams, kurių pareiškėjas per paskutinius 3 finansinius metus iki PĮP pateikimo administruojančiajai institucijai dienos Valstybės duomenų agentūrai arba atitinkamai užsienio valstybės atsakingai institucijai, kai įmonė yra ne Lietuvos Respublikoje registruotas juridinis asmuo, yra deklaravęs daugiau kaip 60 000,00 (šešiasdešimt tūkstančių) eurų išlaidų MTEP (sumuojamos 3 paskutinių finansinių metų išlaidos MTEP). 
Atitiktis kriterijui vertinamas pagal Valstybės duomenų agentūros duomenis, atitinkamos užsienio valstybės atsakingos institucijos išduotą dokumentą, jei pareiškėjas yra ne Lietuvos Respublikoje registruota įmonė, PĮP pateiktą informaciją.

Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.  



	8. Prioritetinis projektų atrankos kriterijus. Pareiškėjo patirtis dalyvaujant tarptautiniuose MTEP projektuose.

	Kriterijumi vertinamas pareiškėjo pasirengimas vystyti sudėtingesnius MTEP projektus siekiant užsitikrinti, kad įgyvendinamas MTEP projektas bus sėkmingai užbaigtas. 
Aukštesnis įvertinimas (daugiau balų) skiriama tiems projektams, kurių pareiškėjai yra sukaupę didesnę dalyvavimo tarptautiniuose MTEP projektuose (pvz., yra dalyvavę „Europos Sąjungos bendrojoje mokslinių tyrimų ir inovacijų programoje „Europos horizontas“ ir pan.) patirtį. Vertinamas pareiškėjo dalyvavimas tarptautiniuose MTEP projektuose per paskutinius 3 metus iki PĮP pateikimo administruojančiajai institucijai dienos. Dalyvavimas tokiuose projektuose turi būti pagrįstas tai įrodančiais dokumentais (pvz., pateiktos paraiškos, finansavimo sutartys ir kt.)
Kriterijui balai neskiriami, jei pareiškėjas nėra dalyvavęs nei viename tarptautiniame MTEP projekte.
Atitiktis kriterijui vertinama pagal PĮP pateiktą informaciją.
Kriterijus taikomas PĮP vertinimo metu ir projekto įgyvendinimo metu, jei būtų keičiamas projekto vykdytojas.


Argumentai: Projektų atrankos kriterijai teikiami atsižvelgiant į tai, kad Lietuvos Respublikos finansų ministerija 2026 m. liepos 24 d. raštu Nr. 6K-26/3872 „Dėl 2021–2027 m. Europos Sąjungos fondų investicijų programos nepaskelbtų kvietimų“ paprašė šių poveiklių kvietimus paskelbti ne vėliau kaip iki 2026 m. spalio 1 d. projektų atrankos kriterijų suderinimas sudarys prielaidas laiku parengti reikalingus teisės aktus ir paspartins 2021–2027 metų Europos Sąjungos fondų investicijų programos įgyvendinimą.
Gautos pastabos: Lietuvos pramonininkų konfederacijos (toliau – LPK) atstovas Simonas Mockevičius pateikė tris klausimus, susijusius su svarstomų atrankos kriterijų nustatymu – Sumanios specializacijos krypčių pasirinkimo pagrindimo, galimo projektų vertinimo kriterijų dubliavimo bei investicijų poveikį matuojančio kriterijaus nustatymo.
Į LPK pateiktus klausimus Finansų ministerija pateikė atsakymus, tolimesnių klausimų ar pastabų nebuvo sulaukta.
Europos Komisijos Regionų ir miestų politikos generalinio direktorato D4 skyrius, dirbantis su trimis Baltijos šalimis ir Suomija, pateikė tris klausimus – dėl teritorinės aprėpties taikymo, taip pat dėl 3-ame specialiajame kriterijuje nustatyto MTEP išlaidų reikalavimo bei dėl 1-ojo prioritetinio kriterijuje nustatyto reikalavimo, susijusio su projekto įgyvendinimo metu sukurtų produktų komercinimo potencialu. Ekonomikos ir inovacijų ministerija pateikė atsakymus į klausimus.
NUTARTA: Pritarti siūlymams dėl projektų atrankos kriterijų nustatymo (pridedama Protokolinio sprendimo projekto priede). Už sprendimo projektą balsavo 28 nariai, kas sudaro ne mažiau kaip 1/2 + 1 balsavime dalyvavusių Stebėsenos komiteto narių, todėl sprendimas laikomas priimtu.

3. Švietimo, mokslo ir sporto ministerijos projektų atrankos kriterijai:

[bookmark: _Hlk236298363]Pritarti siūlymui dėl Investicijų programos 1 prioriteto „Pažangesnė Lietuva“ konkretaus uždavinio 1.4. „Ugdyti pažangiajai specializacijai, pramonės pertvarkai ir verslumui reikalingus įgūdžius“ 2021–2030 m. plėtros programos valdytojos Lietuvos Respublikos švietimo, mokslo ir sporto ministerijos mokslo plėtros programos pažangos priemonės Nr. 12-001-01-02-01 „Stiprinti inovacijų ekosistemas mokslo centruose“ 1. veiklos „MTEP vystymo paketas“ poveiklės 1.14. ,,Mokslo vadybos ir žinių komercinimo gebėjimų mokslo ir studijų institucijose stiprinimas (Sostinė)” ir 1.15. poveiklės „Mokslo vadybos ir žinių komercinimo gebėjimų mokslo ir studijų institucijose stiprinimas (VVL)“[footnoteRef:2] penkių projektų atrankos kriterijų nustatymo: [2:  Šiuo metu pažangos priemonėje Nr. 12-001-01-02-01 „Stiprinti inovacijų ekosistemas mokslo centruose“ 1. Veikloje „MTEP vystymo paketas“ yra nustatytos poveiklės 1.11. ,,Mokslo vadybos ir žinių komercinimo gebėjimų mokslo ir studijų institucijose stiprinimas (spin-off) (Sostinė)” ir 1.12. poveiklė „Mokslo vadybos ir žinių komercinimo gebėjimų mokslo ir studijų institucijose stiprinimas (spin-off) (VVL)“, kurių projektų atrankos būdas – planavimas. Patvirtinus projektų atrankos kriterijus ir tvirtinant projektų finansavimo sąlygų aprašą nuo 1.11 ir 1.12 poveiklių bus atskirtos ir nustatytos naujos poveiklės 1.14 ir 1.15, kurių projektų atrankos būdas – konkursas.] 

	1. Specialusis projektų atrankos kriterijus. Projektas atitinka Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos, patvirtintos Lietuvos Respublikos Vyriausybės 2022 m. rugpjūčio 17 d. nutarimu Nr. 835 „Dėl Mokslinių tyrimų ir eksperimentinės plėtros ir inovacijų (sumaniosios specializacijos) koncepcijos patvirtinimo“ (toliau – Koncepcija) nuostatas ir bent vieno Koncepcijos mokslinių tyrimų ir eksperimentinės plėtros ir inovacijų (toliau – MTEPI) (sumaniosios specializacijos) prioriteto (toliau – MTEPI prioritetas) tematiką.

	Vertinama, ar projektas prisideda prie Koncepcijos ir atitinka bent vieno Koncepcijos MTEPI prioriteto tematiką.

Projekto atitikimas Koncepcijai vertinamas remiantis projekto įgyvendinimo plane pateikta informacija.



	2. Prioritetinis projektų atrankos kriterijus. Mokslinių tyrimų ir eksperimentinės plėtros (toliau – MTEP) rezultatų parengtis komercinimui.

	Aukštesnis balas suteikiamas projektams, kuriuose planuojamos vykdyti kuo vėlesnio MTEP etapo veiklos, pradedant nuo 7-ojo MTEP etapo (prototipo demonstravimas) pagal Rekomenduojamos mokslinių tyrimų ir eksperimentinės plėtros etapų klasifikacijos aprašą, patvirtintą Lietuvos Respublikos Vyriausybės 2012 m. birželio 6 d. nutarimu Nr. 650 „Dėl Rekomenduojamos mokslinių tyrimų ir eksperimentinės plėtros etapų klasifikacijos aprašo patvirtinimo“ (toliau – Klasifikacijos aprašas). 

Vertinimo metu būtina nustatyti projekte planuojamas vykdyti MTEP veiklas ir jas priskirti MTEP etapui.
Atitiktis šiam kriterijui turi būti užtikrinta viso projekto įgyvendinimo metu. Projekto vykdytojas privalo įgyvendinti paraiškoje numatytą vėliausią MTEP etapą, pagal kurį buvo suteiktas vertinimo balas.

Šiam kriterijui bus nustatytas didžiausias kriterijaus vertinimo balas.



	3. Prioritetinis projektų atrankos kriterijus. Komercinamų MTEP rezultatų naujumas.

	Vertinama, kiek su komercinamu MTEP produktu susiję MTEP rezultatai turi naujumo požymių
Aukštesnis balas suteikiamas projektams, kurių sprendimai pasižymi didesniu naujumo laipsniu, reikšmingesne pridėtine verte ir (arba) prisideda prie mažo anglies dioksido kiekio technologijų, atsparumo klimato kaitai ir (arba) prisitaikymui prie jos, taip identifikuojant MTEP rezultatus, kurių komercinimo potencialas yra didžiausias. 

Naujumas bus vertinamas pagal pareiškėjo pateiktą pagrindimą, lyginant komercinamą MTEP rezultatą su Lietuvos ir tarptautinėje rinkoje esančiais analogiškais produktais ar sprendimais bei įvertinant siūlomo produkto technologinius, funkcinius ar kitus esminius pranašumus. Vertinant šį kriterijų atskirai nustatomas komercinamo MTEP rezultato naujumo lygis Lietuvos rinkos mastu ir tarptautinės rinkos mastu. Aukštesnis balas skiriamas projektams, kurių komercinami MTEP rezultatai pasižymi naujumu tarptautinėje rinkoje.
Šis kriterijus taikomas tik projekto įgyvendinimo plano vertinimo metu.



	4. Prioritetinis projektų atrankos kriterijus. Komercinamo MTEP rezultato pagrindu kuriamo produkto pelningumo prognozės.

	Aukštesnis balas suteikiamas projektams, kuriuose numatomas planuojamo komercinti MTEP rezultato pagrindu kuriamo produkto, kaip jis suprantamas pagal Klasifikacijos aprašą, grynojo pelningumo prognozės yra didesnės (grynasis pelningumas = grynasis pelnas/grynosios pardavimu pajamos * 100). Matuojamas trijų metų po projekto grynojo pelningumo vidurkis. Didesnis prognozuojamas pelningumas rodo geresnes produkto įsitvirtinimo rinkoje galimybes, didesnį komercinį potencialą ir didesnes prielaidas tvarios atžalinės įmonės veiklai bei augimui. 
Vertinama pagal pagrįstumo lentelėse pateiktus duomenis bei atsižvelgiant į įvertinimą: ar pateikta informacija yra reali, ekonomiškai pagrįsta, numatyti reikiami materialiniai resursai / darbai, pagrįsta kaštų struktūra, apibūdintas produktas, jo plėtra, pardavimų rinkos ir jų dydis bei konkurentai, numatytos ilgalaikės perspektyvos ir pelningumo prognozės, aiški kainodaros logika, įvertintos rizikos.



	5. Prioritetinis projektų atrankos kriterijus. Projektą vykdančios komandos narių kompetencija ir patirtis.

	Vertinama projektą įgyvendinančios komandos narių kompetencija vykdyti MTEP projektus, kvalifikacija (mokslo daktaro laipsnis) bei praktinė verslo vystymo ar MTEP rezultatų komercinimo patirtis. Kompetencijos turi būti pagrįstos komandos narių kvalifikacija ir (arba) profesine patirtimi, dalyvavimu MTEP projektuose, inovacijų kūrimo, technologijų perdavimo ir (arba) verslo vystymo veiklose.

Jeigu projekto pareiškėjas yra mokslo ir studijų institucija, vertinama planuojamo įkurti privačiojo juridinio asmens projektą įgyvendinančios komandos narių kvalifikacija ir kompetencija vykdyti MTEP projektus arba komercinti jų rezultatus ir (arba) verslo vystymo kompetencija.

Pagal šį vertinimo kriterijų aukščiausias balas skiriamas projektą įgyvendinančioms komandoms, turinčioms bent vieną mokslų daktarą, demonstruojančioms kompetencijas ne tik vykdyti MTEP projektus, bet ir kurti, vystyti verslą bei komercinti MTEP rezultatus. Jei projektą įgyvendinančios komandos nariai demonstruoja tik dalį šių kompetencijų: mokslinį pasirengimą arba tik kompetenciją vystyti verslą, ar komercinti MTEP rezultatus be mokslinio įdirbio, balai skiriami proporcingai turimų kompetencijų lygiui.

Papildomi balai skiriami, jeigu projekte komercinamas MTEP produktas yra susijęs su projekto įgyvendinimo komandoje dalyvaujančio mokslų daktaro, kuriam suteiktas mokslų daktaro laipsnis mažiau nei 5 metai iki Projekto įgyvendinimo plano pateikimo dienos, disertacijos tema.
Atitiktis šiam kriterijui turi būti užtikrinta viso projekto įgyvendinimo metu. Mokslų daktaras, už kurį suteikiami papildomi balai, turi dalyvauti projekto veiklose ir prisidėti prie komercinamo MTEP rezultato vystymo bei komercinimo.


Argumentai: Projektų atrankos kriterijai teikiami atsižvelgiant į tai, kad Lietuvos Respublikos finansų ministerija 2026 m. liepos 24 d. raštu Nr. 6K-26/3872 „Dėl 2021–2027 m. Europos Sąjungos fondų investicijų programos nepaskelbtų kvietimų“ paprašė šių poveiklių kvietimus paskelbti ne vėliau kaip iki 2026 m. spalio 1 d. projektų atrankos kriterijų suderinimas sudarys prielaidas laiku parengti reikalingus teisės aktus ir paspartins 2021–2027 metų Europos Sąjungos fondų investicijų programos įgyvendinimą.
Gautos pastabos: Švietimo, mokslo ir sporto ministerijos atstovas Rimantas Vaitkus pateikė techninio pobūdžio pastabas, į kurias buvo atsižvelgta.
NUTARTA: Pritarti siūlymams dėl projektų atrankos kriterijų nustatymo (pridedama Protokolinio sprendimo projekto priede). Už sprendimo projektą balsavo 28 nariai, kas sudaro ne mažiau kaip 1/2 + 1 balsavime dalyvavusių Stebėsenos komiteto narių, todėl sprendimas laikomas priimtu.

PRIDEDAMA:
1. Dalyvių sąrašas – 1 lapas;
2. Pasiūlymo keisti Investicijų programą pagrindimas – 34 lapai;
3. Pasiūlymo keisti Investicijų programą lyginamasis variantas – 70 lapų;
4. Teritorinio teisingos pertvarkos plano projekto lyginamasis variantas – 1 lapas. 
5. Supaprastintai apmokamų išlaidų priedai – 6 dokumentai;
6. Pažangos priemonės Nr. 05-001-01-04-02 aprašas – 26 lapai;
7. Lietuvos Respublikos ekonomikos ir inovacijų ministerijos 2026 m. liepos 31 d. pasiūlymas dėl projektų specialiųjų ir prioritetinių atrankos kriterijų nustatymo ir (arba) keitimo bei vertinimo metodika – 10 lapų;
8. Pažangos priemonės Nr. 05-001-01-05-07 aprašas – 54 lapai;
9. Lietuvos Respublikos ekonomikos ir inovacijų ministerijos 2026 m. liepos 15 d. pasiūlymas dėl projektų specialiųjų ir prioritetinių atrankos kriterijų nustatymo ir (arba) keitimo bei vertinimo metodika – 12 lapų;
10. Pažangos priemonės Nr. 12-001-01-02-01 aprašas – 27 lapai;
11. Lietuvos Respublikos švietimo, mokslo ir sporto ministerijos 2026 m. liepos 30 d. pasiūlymas dėl projektų specialiųjų ir prioritetinių atrankos kriterijų nustatymo ir (arba) keitimo bei vertinimo metodika – 6 lapai.

Posėdžio pirmininkas				                Paulius Baniūnas

